Gleichschaltung

uniformer fra partiorganisasjoner og nazifiserte militærenheter og samfunnsinstitusjoner: barne- og ungdomsorganisasjonene Deutsche Kinderschar, Deutsches Jungvolk, Hitlerjugend og Bund deutscher Mädel, arbeidstjenesten Reichsarbeitsdienst‚ hæren (Wehrmacht Heer) og marinen (Kriegsmarine).
Gleichschaltung (tysk for «likeretting», «ensretting» eller «koordinering») var nazistenes betegnelse for ideen om totalitær kontroll over alle sider ved samfunnet i det nasjonalsosialistiske Tyskland 1933–1945 og for prosessen med å gjennomføre dette.

En av målsetningene med den gjennomgripende likerettingspolitikken var å påtvinge folk en ideologisk doktrine og tenkemåte og styre så mange sider av hverdagslivet som mulig .

Selv om Weimarrepublikkens forfatning av 1919 offisielt aldri ble forkastet, innebar innføringen av Gleichschaltung i mars og april 1933 at diktaturet i praksis kunne foreta politiske beslutninger i strid med den tyske grunnloven: 31. mars trådde den første gleichschaltungslov i kraft, som oppløste delstatenes parlamenter (med unntak av Preussen), og 7. april trådde den andre gleichschaltungslov i kraft, som utnevnte en Reichsstatthalter i alle delstatene (igjen med unntak av Preussen). Weimarforfatningen ble på denne måten tilsidesatt, og året 1933 representerte derfor slutten på Weimarrepublikken og begynnelsen på nasjonalsosialistenes tredje rike.

Få uker etter maktovertakelsen i 1933 mistet de tyske delstatene sin selvstendighet som del av ensrettingen. Tyskland gikk fra å være en føderasjon til en enhetsstat, i form av et diktatur.

Annet
Betegnelsen Gleichschaltung er opprinnelig et fagord for likeretting i elektroteknikken, det vil si transformering av vekselstrøm til likestrøm. Seinere har den overførte betydningen også blitt brukt om «en sjelløs tilpasning til et fast mønster».

Referanser

Kategori:Det tredje rike
Kategori:Tyske ord og uttrykk

sv:Nazityskland#Gleichschaltung